
SAINT POLYCARD, 


BISHOP AND MARTYR 
c. 69-c. 155 


February 23--Memorial 
(Optional Memorial if Lenten Weekday) 
Patron Saint of earache sufferers 


The dramatic death of a venerable bishop 
ends the sub-apostolic age 


A Catholic bishop is brutally executed in 
Turkey. His assassin yells “Allahu Akbar,” 
stabs his victim repeatedly in the heart, and 
then cuts his head off. There are witnesses to 

the act. The few local priests and faithful fear 
for their lives. The Pope in Rome is shocked 
and prays for the deceased. Five thousand 
people attend the solemn funeral Mass. An 
event from long ago? No. 


Themurdered bishop wasanltalian Franciscan 
named Luigi Padovese, the mourning Pope 
was Benedict XVI, and the year was 2010. 
Turkey is dangerous territory for a Catholic 
bishop, whether he is Bishop Padovese or 
today's saint, Bishop Polycarp. For over a 
millennium, the Anatolian Peninsula was the 
cradle of Eastern Christianity. That era has 
long since come to a close. A few hundred 
miles and one thousand eight hundred years 
separate, or perhaps unite, Bishop Padovese 
with Bishop Polycarp. Whether shed by the 
sharp knife of a modern Muslim fanatic, or 
spilled by a sword swung by a pagan Roman 
soldier, the blood still ran red from the neck 
of a Christian leader, puddling in the dirt of a 
hostile land. 


The news of the martyrdom of Saint Polycarp, 
Bishop of Smyrna, spread far and wide in his 
own time, making him as famous in the early 
Church asheis now. He was martyred around 
155 A.D., one of the few early martyrs whose 
death is verified by documentation so precise 
that it even proves that he was executed on 
the exact day of his present feast -- February 
23. Polycarp was 86 years old when a rash 
of persecution broke out against the local 
Church. He waited patiently at a farm outside 
of town for his executioners to come and knock 
on his door. He was then brought before a 

Roman magistrate and ordered to reject his 
atheism. Imagine that. What an interesting 
twist! The Christian is accused of atheism by 
the pagan “believer.” Such was the Roman 
perspective. Christians were atheists because 
they rejected the ancient civic religion which 
had been believed by everyone, everywhere, 
and always. 


The Roman gods were more patriotic symbols 
than objects of belief. No one was martyred 
for believing in them. No one fought over 
their creeds, because there were no creeds. 
These gods did for Rome what flags, national 
hymns, and civic holidays do for a modern 
nation. They united it. They were universal 
symbols of national pride. Just as everyone 
stands for the national anthem, faces the flag, 
puts their hand over their heart, and sings 
the familiar words, so too did Roman citizens 
walk up the wide marble steps of their many- 
columned temples, make a petition, and then 
burn incense on the altar of their favorite god. 


It required heroic courage for Polycarp, and 
thousands of other early Christians, to not 
drop some grains of incense into a flame 
burning before a pagan god. For the Romans, 
to not burn such incense was akin to spitting 
on a flag. But Polycarp simply refused to 
renounce the truth of what he had heard as a 
young man from the mouth of Saint John, that 
a carpenter named Jesus, who had lived a few 
weeks to the south of Smyrna, had risen from 
the dead after His decomposing body had 
been placed in a guarded tomb. And this had 
happened recently, in the time of Polycarp's 
own grandparents! 

Polycarp was proud to die for a faith he 
had adopted through hard-earned thought. 
His pedigree as a Christian leader was 
impeccable. He had learned the faith from 
one of the Lord's very own Apostles. He 
had met the famous Bishop of Antioch, Saint 
Ignatius, when Ignatius passed through 
Smyrna on the way to his execution in Rome. 
One of Saint Ignatius” famous seven letters is 
even addressed to Polycarp. Polycarp, Saint 
Irenaeus of Lyon tells us, even travelled 
to Rome to meet with the Pope over the 
question of the dating of Easter. Irenaeus 
had known and had learned from Polycarp 
when Irenaeus was a child in Asia Minor. 
Polycarp's own letter to the Philippians was 
read in churches in Asia as if it were part of 
Scripture, at least until the fourth century. 


It was this venerable, grey-haired man, the 
last living witness to the apostolic age, whose 
hands were bound behind him to a stake, and 
who stood “like a mighty ram” as thousands 
screamed for his blood. Bishop Polycarp 
nobly accepted what he had not actively 
sought. His body was burned after his death, 
and the faithful preserved his bones, the first 
instance of relics being so honored. A few 
years after Polycarp's death, a man from 
Smyrna named Pionius was martyred for 
observing the martyrdom of Saint Polycarp. 
In just this fashion links are added, one after 
another, to the chain of faith which stretches 
through the centuries down to the present, 
where we now honor Saint Polycarp as if we 
were seated within earshot of the action in 
the stadium that fateful day. 

Great martyr Saint Polycarp, make us steadfast 
witnesses to the truth in word and deed, just as you 
witnessed to the truth in your own life and death. 
Through your intercession, make our commitment 
to our religion of long duration, a life project, 
enduring until our life of faith concludes with a 
death of faith. 


Source:  https://mycatholic.life/saints/saints-of-the- 
liturgical-year/february-23-saint-polycarp-bishop- 
and-martyr/ 

IKA-23 NG PEBRERO, MIYERKULES III 


Paggunita kay San Policarpio, 
obispo at martir 


Panalangin sa Umaga 


PASIMULA 


Panginoon, buksan mo ang aking mga labi. 
- At pupurihin ka ng aking bibig. 


PAANYAYA SA PANALANGIN 


Antipona: 8 Halina at sambahin ang Diyos na maylalang sa atin. 


Salmo 95 


Tayo ay lumapit sa “ting Panginoon, Siya ay awitan, 
Ating papurihan ang batong kublihan nati't kalakasan. 
Tayo ay lumapit sa kanyang harapan na may pasalamat, 
Siya ay Purihin ng mga awiting may tuwa at galak. 
(Uulitin ang Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 
Ang lahat ay kanya maging ang mataas nating kabundukan. 
Kanya rin ang dagat at pati ang lupa na kanyang nilalang. 
(Uulitin ang Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. 

(Uulitin ang Antipona) 

Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 
Bagamat nakita ang aking ginawang sila” ng nakinabang. 
(Uulitin ang Antipona) 


Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” 

(Uulitin ang Antipona) 


Papuri sa Ama, at sa Anak, at sa Espiritu Santo: 

Kapara noong una, ngayon at magpasawalang hanggan. 
Amen. 

(Uulitin ang Antipona) 


AWIT 


Sa pagdating ng bagong umaga 
Tulad ng awit nitong maya 

Ating purihi't pasalamatan 

D'yos na may dulot, lahat ng iyan. 


Kahit ulan man, sinag ng araw, 
Mula sa langit, sa ati'y alay. 

Ating purihi't pasalamatan 

D'yos na may dulot, lahat ng iyan. 


Ating umaga, mayroong buhay 
Tulad sa Eden, nang isilang 

Ating purihi't pasalamatan 

D'yos na may dulot, lahat ng iyan. 

MGA ANTIPONA AT SALMO 


Antipona 1: Panginoon, ang lingkod mo'y dulutan ng galak sapagkat sa iyo ako tumatawag. 


Salmo 86 
(Ang dalangin ng isang dukhang namamanglaw) 


Sa aking dalangin, ako'y iyong dinggin, 

Tugunin mo, PANGINOON, ang aking pagdaing, 
Ako'y mahina na't wala nang tumingin. 

Yamang ako'y tapat, ingatan ang buhay, 

Lingkod mo'y iligtas sa kapahamakan 

Pagkat may tiwala sa'yo kailanman. 


Ikaw ang aking Diyos, ako'y kahabagan, 

Sa buong maghapo'y siyang tinatawagan. 
PANGINOON, ang lingkod mo'y dulutan ng galak, 
Sapagkat sa iyo ako tumatawag. 


Mapagpatawad ka at napakabuti, 

Sa dumadalangin at sa nagsisisi, 

Ang iyong pag-ibig ay mananatili. 

Pakinggan mo, PANGINOON, ang aking dalangin, 
Tulungan mo ako, ako'y iyong dinggin. 


Dumaraing ako kung mayro'ng bagabag, 
Iyong tinutugon ang aking pagtawag. 

Sa sinumang diyos wala kang kawangis, 
Sa iyong gawai'y walang makaparis. 


Ang lahat ng bansa na iyong nilalang, 
Lalapit sa iyo't magbibigay galang, 

Sila'y magpupuri sa "yong kabutihan. 
Pagkat ikaw lamang ang Diyos na Dakila 
Na anumang gawin ay kahanga-hanga! 

Ang kalooban mo'y ituro sa akin, 
At iyon ang tapat na aking susundin, 
Turuang maglingkod nang buong taimtim. 


O PANGINOONG Diyos, sa buo kong buhay, 
Pupurihin kita magpakailanman 

At ihahayag ko ang kadakilaan. 

O pagkadakila! Pag-ibig mong wagas, 

Dahil sa pag-ibig, ako'y iniligtas, 

Di mo binayaang sa hukay masadlak. 


Mayroong mga taong ayaw kang kilanlin, 
Taong mararahas, na ang adhikain 
Ay labanan ako't ang buhay ay kitlin. 


Ngunit ikaw, PANGINOON, tunay na mabait, 
Tapat at totoo, wagas ang pag-ibig: 

Lubhang mahabagi't banayad magalit. 

Ibaling sa akin ang awa mo't habag, 

Iligtas mo ako at bigyan ng lakas, 

Yamang naglilingkod sa iyo nang tapat. 


Pagtulong sa aki'y iyong patunayan, 
Upang mapahiya ang aking kaaway, 
Kung makita nila yaong katibayan 
Na ako'y inaliw mo at tinulungan! 


(Papuri sa Ama at...) 


Antipona 1: Panginoon, ang lingkod mo'y dulutan ng galak sapagkat sa iyo ako tumatawag. 


Antipona 2: Mapalad ang taong matuwid na nagsasabi ng totoo. 








Awit: Isaias 33:13-16 
(Ang matuwid na hatol ng Diyos) 


Sa lahat ng lugar ang ginawa ko ay ibabalita 
At kikilanlin ng lahat ang aking kapangyarihan. 


Nanginginig sa takot ang mga makasalanan sa Sion 
Sabi nila, “Parang apoy na hindi namamatay 

Ang parusang igagawad ng Diyos. 

Sino ang makatatagal sa init niyon? 


Ngunit maliligtas kayo 

Kung ang sinasabi ninyo't ginagawa ay tama. 

Huwag ninyong gagamitin ang inyong kapangyarihan 
Para linlangin ang mahirap, 

Huwag kayong tatanggap ng suhol. 

Huwag kayong makikiisa sa mga mamamatay-tao, 

O sa gumagawa ng kalikuan. 


Sa gayon, magiging ligtas kayo, 
Parang nasa loob ng matibay na muog. 
Hindi kayo mawawalan ng pagkain at inumin. 
(Papuri sa Ama at...) 
Antipona 2: Mapalad ang taong matuwid na nagsasabi ng totoo. 


Antipona 3: Magdiwang tayo nang may galak sa harap ng ating Panginoon at Hari. 


Salmo 98 
(Nagtatagumpay ang PANGINOON sa kanyang paghatol) 


Umawit ng bagong awit at sa PANGINOON ay ialay, 
Pagkat yaong ginawa n'ya ay kahanga-hangang tunay! 
Sa sariling lakas niya at taglay na kabanalan, 

Walang hirap na natamo yaong hangad na tagumpay. 

Ang tagumpay niyang ito'y siya na rin ang naghayag, 
Sa harap ng mga bansa'y nahayag ang pagliligtas. 
Ang pangako sa Israel lubos niyang tinutupad, 

Tapat siya sa kanila at ang pag-ibig ay wagas. 


Ang tagumpay ng ating Diyos kahit saan ay namalas! 
Magkaingay na may galak, yaong lahat sa daigdig, 
Ang PANGINOON ay buong galak na purihin sa pag-awit! 


Sa saliw ng mga lira iparinig yaong tugtog, 

At ang PANGINOON ay purihin ng tugtuging maalindog. 
Tugtugin din ang trompeta na kasaliw ang tambuli, 
Magkaingay sa harapan ng PANGINOON na ating hari. 


Umingay ka, karagatan, at lahat ng lumalangoy, 
Umawit ang daigdigan at lahat ng naroroon. 
Umugong sa palakpakan pati yaong kalaliman, 
Umawit ding nagagalak ang lahat ng kabundukan. 


Pagkat siya'y dumarating maghahari sa daigdig, 
Taglay niya'y katarungan at paghatol na matuwid. 


(Papuri sa Ama at...) 


Antipona 3: Magdiwang tayo nang may galak sa harap ng ating Panginoon at Hari. 


MAIKLING PAGBASA NG SALITA NG DIYOS (Job 1:21, 2:10b) 


Hubad akong lumabas sa tiyan ng aking ina, 
hubad din akong babalik sa alabok. 

Ang PANGINOON ang nagbibigay, siya rin ang kukuha. 
Purihin ang PANGINOON! 

Kaginhawahan lang ba ang tatanggapin mo sa Diyos 
at hindi pati kahirapan? 





TUGUNAN 


O Diyos, akitin mo ang aking puso upang umayon sa iyong kalooban. 
- ODiyos, akitin mo ang aking puso upang umayon sa iyong kalooban. 


Akayin ang aking yapak na tumahak sa 'yong landas, 
- upang umayon sa iyong kalooban. 


Papuri sa Ama, at sa Anak at sa Espiritu Santo. 
- ODiyos, akitin mo ang aking puso upang umayon sa iyong kalooban. 


PAPURING AWIT NI ZACARIAS 


Antipona: 8 Ipakita sa amin ang iyong habag, Panginoon, at alalahanin ang iyong banal na 


tipan. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 





Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 


PANGKALAHATANG PANALANGIN 


Kinakalinga at inaalagaan ni Kristo ang Simbahang kanyang inalayan ng kanyang 
buhay hanggang kamatayan. Dumulog tayo sa kanya: 


Alalahanin ang iyong Simbahan, Panginoon. 


Ikaw ang Mabuting Pastol na nagkaloob sa amin ngayon ng buhay at kaliwanagan, 
- matuto nawa kaming magpasalamat sa mga biyayang ibinibigay. 


Tunghayan mo nang may awa ang iyong kawan na tinipon mo sa iyong ngalan, 
- huwag tulutan na ang sinumang ipinagkatiwala sa iyo ng Ama ay mapawalay. 


Akayin ang iyong sambayanan na tumalima sa iyong mga kautusan, 
- panatilihin kaming matapat sa tulong ng Espiritung Banal. 


Paunlarin sa kalusugan ang iyong Simbahan 
sa pagsasalu-salo sa iyong Salita at pagkaing nagbibigay-buhay, 
- sa dulot na lakas ng pagkaing ito, kami'y makasunod sa iyo nang may kagalakan. 

PANGWAKAS NG PANALANGIN 


Ama naming makapangyarihan, 

Poong Maykapal ng sanlibutan, 

minarapat mong mapabilang 

ang obispong si San Policarpio 

sa hanay ng mga martir. 

Ipagkaloob mo pakundangan sa kanyang 
pagdalangin na kami'y makasalo sa kalis ni Kristo 
upang makabangon kami sa buhay na walang maliw 
sa pamamagitan ni Hesukristo 

kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen. 





Panalangin sa Takipsilim 


PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo. 
- Kapara noong una, ngayon at magpasawalang hanggan. Amen. 


AWIT 


Ama naming dakila, na sa mundo'y lumikha, 
Kasaganaa'y dulot sa biyaya ng lupa, 

Papuri ay tanggapin dahil sa pagpapala, 
Ang buhay ay sagana sa iyong pagkalinga. 


Anak ng Diyos at Tao, sa daigdig nabuhay 
Nagpakain sa gutom, madla ay tinulungan, 
Ang pag-ibig mo nawa ay aming matagpuan 
Sa pagtulong sa kapwa, luha ay mapahiran. 


O Espiritung Banal, liwanag ka at tanglaw, 

Sa mga naghahanap ng landasin at gabay 

Sa "min ay ituro mo ang tamang kaisipan 
Upang kami'y mamunga ng gawang kabutihan. 


MGA ANTIPONA AT SALMO 
Antipona 1: Ang nahahapis ay aani ng kagalakan. 


Salmo 126 
(Ang masayang pag-asa sa Diyos) 


Nang lingapin tayo ng Diyos at sa Sion ay ibalik, 


Ang nangyaring kasaysaya'y parang isang panaginip. 
Lahat tayo ay natuwa, masasayang nagsiawit! 

Ang sabi ng mga bansang nagmamasid sa paligid, 
“Ang ginawa ng Diyos nila ay dakila, anong rikit!” 
Dakila ngang masasabi, pambihira ang ginawa, 
Kaya naman kami ngayon, kagalaka'y di kawasa! 


Kung paanong inuulan yaong mga tuyong batis, 

Sa sariling bayan namin, kami, PANGINOON, ay ibalik. 
Silang mga nagbubukid na nagtanim na may luha, 
Bayaan mo na mag-aning masasaya't natutuwa. 


Yaong mga nagsihayong dala'y binhi't nananangis, 
Ay aawit na may galak, dala'y ani pagbalik! 


(Papuri sa Ama at...) 
Antipona 1: Ang nahahapis ay aani ng kagalakan. 


Antipona 2: Ang Panginoon nawa ang magtayo ng ating bahay at magsanggalang sa ating 
lungsod. 


Salmo 127 
(Kung wala ang Diyos walang kabuluhan ang ating mga gawa) 


Malibang ang PANGINOON ang gumawa nitong bahay, 

Ang ginawa ng nagtayo ay wala ring kabuluhan, 

Ang lungsod na hindi ang Diyos ang s'yang magsasanggalang, 
Walang saysay ang naroong nakatayong mga bantay. 


Di na dapat magpahirap, magdibdib sa hanapbuhay, 
Agang-agang mag-umpisa't gabing-gabi kung humimlay, 
Pagkat pinagpapahinga ng PANGINOON ang kanyang mahal. 


Kaloob ng PANGINOON itong ating mga bata, 
Ang ganitong mga supling ay tunay na pagpapala. 
Ang lalaking mga anak sa panahong kabataan, 
Ang katulad ay palaso sa kamay ng isang kawal. 


a gg wg 





Mm. 


Mapalad ang isang taong mapalasong tulad niyan, 
Hindi siya malulupig, at malayong mapipilan, 
Kung sila man ng kalaban ay magtagpo sa hukuman. 


(Papuri sa Ama at...) 


Antipona 2: Ang Panginoon nawa ang magtayo ng ating bahay at magsanggalang sa ating 
lungsod. 


Antipona 3: Siya ang panganay na Anak ng sangnilikha: upang sa lahat ng bagay, siya'y 
maging dakila. 


Awit: Colosas 1:12-20 
(Si Kristo ang panganay na Anak ng sangnilikha at ng mga patay) 


Magpasalamat kayo sa Ama, 
Sapagkat minarapat niyang ibilang kayo 
Sa mga hinirang na magmamana ng kaharian ng kaliwanagan. 


Iniligtas niya tayo sa kapangyarihan ng kadiliman 

At inilipat sa kaharian ng kanyang minamahal na Anak. 
Sa pamamagitan ng Anak, 

Tayo'y pinalaya at pinatawad sa ating mga kasalanan. 


Si Kristo ang larawan ng Diyos na di-nakikita, 

At siyang may kapangyarihan sa lahat ng nilikha. 
Sapagkat ang lahat ng nasa langit at nasa lupa, 
Nakikita man o hindi. 


Pati ang mga naghahari at namamahala, 

Mga namumuno at may kapangyarihang espirituwal 

Ay pawang nilikha ng Diyos sa pamamagitan niya at para sa kanya. 
Siya'y una sa lahat, at sa kanya nasasalalay 

Ang kaayusan ng lahat ng bagay. 

Siya ang ulo ng simbahan na kanyang katawan. 

Siya ang Una, ang panganay na Anak 

Ang unang nabuhay na muli 

Upang siya ang maging pinakadakila sa lahat ng bagay. 





Ipinasiya ng Diyos na ang kanyang kalikasan 

Ay manatili rin sa Anak, at inibig niyang ang sandaigdigan 
Ay makipagkasundo sa kanya sa pamamagitan ng Anak. 
Sa pamamagitan ng pagkamatay nito sa krus, 

Nagkasundo nga ang Diyos at ang lahat ng nilikha 

Sa langit at sa lupa. 


(Papuri sa Ama at...) 


Antipona 3: Siya ang panganay na Anak ng sangnilikha: upang sa lahat ng bagay, siya'y 
maging dakila. 


MAIKLING PAGBASA NG SALITA NG DIYOS (Efeso 3:17-21) 


Nawa'y manahan si Kristo sa inyong puso sa pamamagitan ng inyong pananalig sa kanya 
upang sa inyong pag-uugat at pagiging matatag sa pag-ibig, maunawaan ninyo, kasama ng 
mga hinirang, kung gaano kadakila ang pag-ibig ni Kristo. At nawa'y makilala ninyo ang di 
matingkalang pag-ibig na ito upang mapuspos kayo ng kapuspusan ng Diyos. 

Sa Diyos na makagagawa nang higit kaysa lahat ng maaari nating hilingin at isipin, sa 
pamamagitan ng kanyang kapangyarihang naghahari sa atin--sumakanya ang kapurihan sa 
pamamagitan ng Simbahan at ni Kristo Hesus magpakailanman! Amen. 


TUGUNAN 


Angkinin akong muli, Panginoon, at sa aki'y maawa. 
- Angkinin akong muli, Panginoon, at sa aki'y maawa. 


Huwag akong itakwil kasama ng masasama, 
- at sa aki'y maawa. 


Papuri sa Ama, at sa Anak at sa Espiritu Santo. 
- Angkinin akong muli, Panginoon, at sa aki'y maawa. 


SA 





PAPURING AWIT NI MARIA 


Antipona:. Gumawa sa akin ng mga dakilang bagay ang Makapangyarihan, at Banal ang 
kanyang pangalan. 


Ang puso ko'y nagpupuri sa Panginoon, 
At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 


At mula ngayon, ako' y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 


Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 


Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 





PANGKALAHATANG PANALANGIN 


Buong kababaang-loob tayong manalangin sa Diyos na nagsugo ng kanyang Anak 
bilang Manunubos at halimbawa sa kanyang bayan: 


Papurihan ka nawa ng iyong sambayanan, Panginoon. 


Pasalamatan natin ang Panginoon na humirang sa atin bilang unang-ani ng kaligtasan, 
- at tumawag sa ating makibahagi sa kadakilaan ng Panginoong Hesukristo. 


Magkaisa nawa sa iyong katotohanan ang kumikilala sa iyong banal na ngalan, 
- at maging masigasig sa iyong pagmamahal. 


Manlilikha ng lahat ng bagay, nakiisa ang iyong Anak sa mga tao 
sa paggawa sa pamamagitan ng kanyang sariling kamay, 
- @lalahanin ang mga taong naghahanap-buhay sa tulo ng kanilang mga pawis. 


Tunghayan ang mga tao na nag-aalay ng kanilang sarili sa paglilingkod 
para sa kanilang kapwa, 
- huwag nawa silang mahadlangan sa kanilang mga layunin 

dahil sa kawalan ng tulong o bungang sa kalooba'y nakapagpapahihina. 


Kaawaan ang mga yumao na, 
- sa kapangyarihan ng masama ay iadya sila. 


AMA NAMIN 





PANGWAKAS NG PANALANGIN 


Ama naming makapangyarihan, 

Poong Maykapal ng sanlibutan, 

minarapat mong mapabilang 

ang obispong si San Policarpio 

sa hanay ng mga martir. 

Ipagkaloob mo pakundangan sa kanyang 
pagdalangin na kami'y makasalo sa kalis ni Kristo 
upang makabangon kami sa buhay na walang maliw 
sa pamamagitan ni Hesukristo 

kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen 





Panalangin sa Gabi 


PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
- Kapara noong una, ngayon at magpasawalang hanggan. Amen. 


AWIT 


Papuri sa iyo, O Diyos naming dakila, 
Sa lahat ng mga kaloob na pagpapala. 
O Hari ng mga hari, kami'y ingatan mo, 
Sa ilalim ng bagwis, di kami maglililo. 


Patawarin kami sa “ming mga kasalanan 
Anuman ang maling kami ang may kagagawan. 
Bigyan kaming lahat ng iyong kapayapaan 
Upang sa paggising, ikaw ay mapaglingkuran. 


Antipona 1: Panginoong Diyos, ikaw nawa ang aking maging tanggulan at lakas. 


Salmo 31:1-6 
(Mapagtiwalang Panalangin sa panahon ng kaguluhan) 


Sa iyo, O PANGINOON, ako'y lumalapit 
Upang ingatan mo, nang hindi malupig: 
Ang aking dalanging laging sinasambit: 
“Tigtas mo ako, O Diyos na matuwid.” 


Sagipin mo ako, ako ay pakinggan! 
Tanging kublihan ko, ako ay ingatan, 
Tagapagtanggol ko't aking kaligtasan. 
Tagapagtanggol ko at aking kanlungan, 
Ayon sa sabi mo, ako'y patnubayan. 


AA 





Mm! 


O aking patnubay, ako ay iligtas, 

Sa patibong nila at umang na bitag, 
Kupkupin mo ako at iyong ingatan, 
Ang pagliligtas mo sa aki'y pakamtan, 
Ikaw ang aking Diyos, na tapat at tunay. 


(Papuri sa Ama at...) 
Antipona 1: Panginoong Diyos, ikaw nawa ang aking maging tanggulan at lakas. 
Antipona 2: Sa gitna ng paghihirap, sa iyo, Panginoon, ako ay tumatawag. 


Salmo 130 
(Isang Panawagan mula sa paghihirap) 


Sa gitna ng paghihirap, tinawag ko'y PANGINOON. 
Kaya, PANGINOON, ako'y dinggin pagka ako'y tumataghoy, 
Dinggin mo ang pagtawag ko't paghingi ng iyong tulong. 


Kung ikaw ay may talaan nitong aming kasalanan, 
Lahat kami ay tatanggap ng hatol mong nakalaan. 
Ngunit iyong pinatawad, kasalanan ay nilimot, 
Pinatawad mo nga kami upang sa 'yo ay matakot. 


Sabik akong naghihintay sa tulong mo, PANGINOON, 
Pagkat ako'y may tiwala sa pangako mong pagtulong. 
Yaring aking pananabik, PANGINOON, ay higit pa 

Sa serenong naghihintay ng pagsapit ng umaga. 
Magtiwala ka, Israel, magtiwala sa iyong Diyos, 
Matatag at di kukupas ang pag-ibig niyang dulot, 

Lagi siyang nahahandang sa sinuman ay tumubos. 
Ililigtas ang Israel, yaong kanyang mga hirang, 
iligtas niya sila sa kanilang kasalanan. 


(Papuri sa Ama at...) 


Antipona 2: Sa gitna ng paghihirap, sa iyo, Panginoon, ako ay tumatawag. 


7 fu 





PAGBASA NG SALITA NG DIYOS (Efeso 4:26-27) 


Kung magagalit man kayo, iwasan ninyong kayo'y magkasala. Agad ninyong pawiin sa 
kalooban ang galit. Huwag ninyong bigyan ng pagkakataon ang diyablo. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama, at sa Anak at sa Espiritu Santo, 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: 8 Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan 
(aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 


(Dadasalin ang Papuri at uulitin ang Antipona) 





PANGWAKAS NA PANALANGIN 


Panginoong Hesukristo, 

ang mga alagad mo'y iyong pinagkalooban 

ng isang halimbawa ng kababaang-loob 

at kahinahunan, isang gampaning madali, 
isang pasaning magaan. 

Tanggapin ang mga panalangin at ginawa 

sa araw na ito at bigyan kami ng pamamahinga 
na magpapalakas sa amin upang makapaglingkod 
kami nang higit na matapat sa iyo. 

Hinihiling namin ito sa pamamagitan 

ni Kristong aming Panginoon. 

Amen. 


PAGHAYO 


Gawaran nawa tayo ng Makapangyarihang Diyos 
ng gabing panatag at mapayapang pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. Amen. 


